hevllets
వ్యక్తిగత సంరక్షణ ఉత్పత్తుల్లోకి ‘హావెల్స్‌
హైదరాబాద్‌,: విద్యుత్‌ ఉత్పత్తులతో దేశంలోనే అగ్రగామిగా ఉన్న హావెల్స్‌ సంస్థ తాజాగా వ్యక్తిగత సంరక్షణ విభాగంలోకి ప్రవేశించింది. విద్యుత్‌ షేవర్లు, గెడ్డం ట్రిమ్మర్లు, గ్రూమింగ్‌ కిట్లు వంటి వాటిని ఉత్పత్తిచేస్తోంది. ముక్కు, చెవులవద్ద ట్రిమ్మర్లు, శిరోజాలు పటిష్టంచేసుకునే డ్రయర్లు, బికిని ట్రిమ్మర్లు వంటి వాటిని కూడా ప్రవేశపెట్టింది. వీటిధరలు రూ.1000 నుంచి రూ.7200 వరకూ ఉన్నట్లు కంపెనీ ప్రకటించింది. కంపెనీ సిఎండి అనిల్‌రా§్‌ుగుప్తా మాట్లాడుతూ విద్యుత్‌రంగంలో మార్కెట్‌ లీడర్‌గా వ్యవహరించిన తాముకొత్త మార్కెట్‌లోకూడా గణనీయమైన వాటాను సాధిస్తా మన్నారు. భారత్‌లో 25ఏళ్లలోపుఉన్న జనాభా 50శాతానికిపైగాఉందని, 35ఏళ్లలోపు వారు 65 శాతం మంది ఉన్నట్లు ఆయన అన్నారు. 2020 నాటికి భారతీయుల సగటు వయసు 29గా ఉం టుందని, చైనాలో అయితే 37, జపాన్‌లో అయి తే 48ఏళ్లుగా ఉంటుందని అన్నారు. ఎక్కువగా యువతను దృష్టిలోఉంచుకునే వ్యక్తిగత సంరక్షణ ఉత్పత్తుల మార్కెట్‌కు వచ్చామన్నారు. ప్రస్తుతం ఈమార్కెట్‌ రూ.1500 కోట్లుగా ఉందని, వార్షిక పద్ధతిలో 25-30శాతం వృద్ధి చెందుతున్నట్లు అనిల్‌రా§్‌ుగుప్తా వెల్లడించారు. ప్రాథమికంగా అన్ని ప్రధాననగరాల్లో 400 అధీకృత షోరూంలు హావెల్స్‌ గెలాక్సీస్‌లో ఏర్పాటు చేసామని, మార్చినాటికి అన్ని ప్రధాననగరాలకు అందుబాటులోకి తెస్తా మన్నారు. ఆన్‌లైన్‌ ఇ-కామర్స్‌ ప్లాట్‌ఫామ్‌పై కూడా అందుబాటులో ఉంటాయని గుప్తా వెల్లడించారు. భారత్‌లో వ్యక్తిగత సంరక్షణఉత్పత్తుల విభాగం భారీవృద్ధితో నడుస్తున్నట్లు ఎగ్జిక్యూటివ్‌ వైస్‌ ప్రెసిడెంట్‌ సౌరభ్‌ గోయల్‌ వెల్లడించారు. విస్తృత శ్రేణి నాణ్యతాపరమైన ఉత్పత్తుల కారణంగా హావెల్స్‌ మరింత ముందుకు పోతుందన్న దీమా వ్యక్తంచేసారు. హావెల్స్‌ కొత్త విభాగంవచ్చే మూడేళ్లలో 25శాతం మార్కెట్‌ వాటా సాధిస్తుందని అన్నారు. తొలతిసారిగా బేబి హెయిర్‌ క్లిప్పర్‌ను విడుదల చేస్తున్నట్లు తెలిపారు. అలాగే బేబీకేర్‌ ఉత్పత్తుల్లోకి కూడా వచ్చే ఏడాది ప్రవేశిస్తామని ఆయన ప్రకటించారు.